VOLK

# ŽIVLJENJE

Volkovi živijo v tropih.Število volkov v tropih je različno. Pravila obnašanja so zelo jasno določena. Na čelu tropa je vodniški par, ki ostane skupaj vse življenje. Volk spada med plenilce, prehranjuje pa se predvsem z divjadjo v gozdovih, mrhovino. Včasih napada domače živali. Življenjska doba je od 12 do 16 let. Sporazumevajo se tudi z glasovi: javkanje, cviljenje, lajanje, tuljenje.

OPIS VOLKA

Je močna žival z dolgimi nogami. Odrasel volk tehta do 50 kilogramov, v dolžino meri do 1,5 m, v ramenih je visok do 80 cm, rep pa je dolg do 40 cm. Je nočna žival, ki lahko zelo vztrajno teče in premaga velike razdalje, v eni noči od 50 do 65 km. Ima zelo dobro razvita čutila: sluh, vonj.

ŽIVLJENJSKI PROSTOR

V Evropi živijo volkovi predvsem na gozdnatem območju. Najdemo jih tudi v arktični tundri, v močvirjih, stepi in polpuščavi. V Sloveniji je največ volkov na poraščenih območjih krasa.

RAZMNOŽEVANJE

Pari se pozimi. Spomladi samica skoti 5 –7 slepih in s kratko temno dlako poraslih mladičev. Skoti jih v brlogu, ki je podoben majhni podzemni jami. Mladiči spolno dozorijo z 22 meseci.

Glavni dve vrsti volka sta sivi volk in nekoliko manjši rdeči volk.

Volk je neposredni prednik psa.

POMEN V OKOLJU

Volk je del narave in igra pomembno vlogo v naravnem ciklusu. Ima pravico preživeti in je eden od delčkov pestrosti in raznolikosti vrst tudi v Sloveniji. Je že precej iztrebljen, zato spada med zavarovane vrste. Je člen prehranjevalne verige. Človeku ni nevaren, raje se mu izogne, saj se je naučil, da je njegov sovražnik.